Nintendo Switch on olnud üks eelmise aasta vaieldamatuim hitt. See on armastatud nii vanade Nintendo fännide kui ka tõsiste arvutientusiastide poolt. Switch on vaikselt muutmas me arusaama portatiivsetest videomängudest ning teeb sellega suurepärast tööd. Kuid tegu ei ole ideaalse konsooliga ning selle hiljutine uuendus, ilusa numbriga 5.0.0, on tolle väite suurepärane näide.
Uuenduse kõige olulisemaks punktiks tuuakse välja võimalus lisada sõpradeks inimesi otse Facebooki või Twitteri kontaktidest. See on tõesti mugav ning muudab elu lihtsamaks neile, kes ei ole Nintendo ökosüsteemiga varem kokku puutunud.
Sõltumata sellest ei ole Nintendo Switchil siiamaani võimalust vaadata YouTube’i videoid või Netflixi ning puudub lihtne netibrauser. Kõik need asjad olid olemas Switchi eelkäijal Wii U-l ning seda peaaegu ilmumiskuupäeval. Lisaks omas Wii U primitiivset häälvestluse tuge, ent Switchil ei ole isegi seda. Samuti ei tahaks mainida virtuaalkonsooli, ehk võimalust nautida Nintendo (ja teiste) 30-aastast mängukogu… kuid ilmselt peab – Switchil on võimalus oma mängukogu läbi virtuaalkonsooli toe märkimisväärselt suurendada, kuid millegipärast Nintendo seda ei tee.
Nintendo Switch on võitnud palju südameid, kuid miks peab lihtsate funktsioonidega (mis tunduvad sellise kaasaskantava masina puhul loogilistena) nii kaua ootama?
Palun, Nintendo, võta ennast kokku!
Allikas: Endgadget
Värske ⚡
-
Yakuza seeria uusima peatüki kohta selgub rohkem juba juulis
Hiljuti kirjutasin Ryu ga Gotoku stuudio plaanidest Yakuza seeria uusima peatükiga. Mäng saab olema sarja …
-
Cyberpunk 2077 lubab armujahti pidada mitmele väljavalitule korraga
58 aasta pärast on huvitav jälgida, kui täpselt ennustab praegu CD Projekt Red tulevikku ning …
-
Soojakraadid kiusavad? Naudi jahedas toas Summer Games Done Quick striime!
Kätte on jõudnud suvi ja see tähendab ainult ühte asja. Ei, mitte jaanipäev, vaid hoopis …